آذربایجان جمهوریتین‌دکی فتح الله‌چی ترور تشکیلاتی (فتو) منسوب‌لاری تک تک تانیناجاق.
آذربایجان جمهورباشقانلیغی اداره‌سی‌نین خاریجی علاقه‌لر شعبه‌سی‌نین مودیری و پرزیدنت باش کاتیبی‌نین معاوینی نوروز مممدوو، اؤلکه‌دکی فتو منسوب‌لاری‌نین هامیسی‌نین معیینلشدیریله‌جگینی سؤیله‌دی
مممدوو، مطبوعات منسوب‌لارینا ائتدیگی آچیقلامادا، تورکیه‌ده 15 ژوئیه‌ده رئال‌لاش‌دیریلان باشاریسیز کودتا گیریشیمی‌نین آردین‌دان فتونون فعالیتلریله باغلی آذربایجاندا دا آراشدیرما‌لارین ایجرا ائدیلدیگینی ایفاده ائتدی.
بو حادثه‌لرین آرخاسین‌داکی گوجلرین هئچ بیر زامان آذربایجانی سارسمایاجاغینی وورغولایان مممدوو،
"فتونون بورا‌داکی طرفدارلاری‌نین هامیسی اورتایا چیخاریلا‌جاق. سوروشدورما‌لار، بو تشکیلاتین، بیرباشا طرفدارلاری‌نین یانیندا اؤلکه‌میزدکی بعضی مخالیف تشکیلات‌لارلا دا باغلی اولدوغونو گؤستریر. آذربایجان دولتینه، اونون ماراق‌لارینا ضرر وئرمه گیریشیملری اؤنلنه‌جک." شکلینده دانیشدی.
آذربایجان باش ساوجیلیغی، تورکیه‌ده کودتا گیریشیمینده اولان فتونون آذربایجان‌داکی عضو‌لری‌نین غیری-قانونی حرکت‌لری‌نین قارشی‌سی‌نین آلینماسی مقصدی ایله جزا قانونونون علاقه‌دار مادده‌لرینه دلیاناراق سوروشدورما باشلادیلدیغینی ائشیتدیرمیشدی.
